CELEX: 31991R0587
Language: el
Date: 1991-03-11 00:00:00
Title: Κανονισμός (ΕΟΚ) αριθ. 587/91 της Επιτροπής της 11ης Μαρτίου 1991 για την τροποποίηση του κανονισμού (ΕΟΚ) αριθ. 4026/89 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές στον τομέα του βοείου κρέατος

Avis juridique important

|

31991R0587

Κανονισμός (ΕΟΚ) αριθ. 587/91 της Επιτροπής της 11ης Μαρτίου 1991 για την τροποποίηση του κανονισμού (ΕΟΚ) αριθ. 4026/89 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές στον τομέα του βοείου κρέατος  

Επίσημη Εφημερίδα αριθ. L 065 της 12/03/1991 σ. 0037 - 0038

ΚΑΝΟΝΙΣΜΟΣ ( ΕΟΚ ) αριθ . 587/91 ΤΗΣ ΕΠΙΤΡΟΠΗΣ  της 11ης Μαρτίου 1991  για την τροποποίηση του κανονισμού ( ΕΟΚ ) αριθ . 4026/89 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 83 παράγραφος 1 και το άρθρο 85 παράγραφος 3,  τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές ( ΣΜΣ ) ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2396/88 ( 2 ),  και ιδίως το άρθρο 7 παράγραφος 1,  Εκτιμώντας :  ότι ο κανονισμός ( ΕΟΚ ) αριθ . 4026/89 της Επιτροπής ( 3 ), όπως τροποποιήθηκε από τον κανονισμό ( ΕΟΚ ) αριθ . 3690/90 ( 4 ), καθόρισε τα ανώτατα ενδεικτικά όρια που αναφέρονται στο άρθρο 83 της πράξης προσχώρησης -  ότι οι αιτήσεις πιστοποιητικών ΣΜΣ που κατατέθηκαν κατά την εβδομάδα από 11 έως 15 Φεβρουαρίου 1991, για τα νωπά ή διατηρημένα με απλή ψύξη κρέατα, αφορούν ποσότητες μεγαλύτερες από το τμήμα του ανώτατου ενδεικτικού ορίου που εφαρμόζεται το πρώτο  τρίμηνο του 1991 -  ότι η Επιτροπή, κατά συνέπεια, ενέκρινε σύμφωνα με τη διαδικασία του επείγοντος τα κατάλληλα συντηρητικά μέτρα με τον κανονισμό ( ΕΟΚ ) αριθ . 416/91 ( 5 )- ότι τα μέτρα αυτά αφορούν, ειδικότερα, την αναστολή της εκδόσεως πιστοποιητικών ΣΜΣ- ότι αυτά έχουν  ήδη προσδιοριστεί στον κανονισμό ( ΕΟΚ ) αριθ . 540/91 ( 6 )- ότι πρέπει να ληφθούν οριστικά μέτρα για το πρώτο τρίμηνο - ότι, έχοντας υπόψη την κατάσταση της αγοράς στην Ισπανία, πρέπει να αυξηθεί το ανώτατο ενδεικτικό όριο για τα νωπά ή διατηρημένα με απλή  ψύξη κρέατα τροποποιώντας την τριμηνιαία κατανομή αυτού -  ότι εξάλλου, λαμβάνοτας υπόψη την πείρα που αποκτήθηκε, πρέπει να προβλεφθεί η δυνατότητα να προστίθεται στην ποσότητα ενός τριμήνου το υπόλοιπο της διαθέσιμης ποσότητας από το προηγούμενο τρίμηνο για κάθε προϊόν -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Ο κανονισμός ( ΕΟΚ ) αριθ . 4026/89 τροποποιείται ως εξής :  1 . Ο τίτλος του κανονισμού συμπληρώνεται από τους όρους "μεταξύ της Κοινότητας, με τη σύνθεσή της 31 Δεκεμβρίου 1985, και της Ισπανίας ."  2 . Στο άρθρο 1 το πρώτο εδάφιο συμπληρώνεται με το ακόλουθο κείμενο :  "Εάν, κατά τη διάρκεια του ίδιου ημερολογιακού έτους, η συνολική ποσότητα για την οποία έχουν υποβληθεί αιτήσεις κατά τη διάρκεια ενός τριμήνου είναι μικρότερη από το ανώτατο όριο που καθορίστηκε για το ίδιο τρίμηνο, το υπόλοιπο μπορεί να προστεθεί στο  ανώτατο όριο που καθορίζεται για το επόμενο τρίμηνο ."  3 . Το παράρτημα αντικαθίσταται από το παράρτημα του παρόντος κανονισμού .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 11 Μαρτίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 55 της 1. 3 . 1986, σ . 106 . ( 2 ) ΕΕ αριθ . L 293 της 27 . 10 . 1988, σ . 7 . (3 ) ΕΕ αριθ . L 382 της 30 . 12 . 1989, σ . 62 . ( 4 ) ΕΕ αριθ . L 357 της 30 . 12 . 1990, σ . 27 . ( 5 ) ΕΕ αριθ . L 49 της 22 . 2 . 1991, σ . 16 . ( 6 ) ΕΕ αριθ . L 59 της 6 . 3 .  1991, σ . 17 .    ΠΑΡΑΡΤΗΜΑ    Ομάδα  Κωδικός ΣΟ  Περιγραφή εμπορευμάτων  Ενδεικτικό ανώτατο όριο 1991       1  0102 90  Ζωντανά ζώα του είδους των βοοειδών, εκτός από τα ζώα αναπαραγωγής καθαράς φυλής και τα ζώα για ταυρομαχίες ( κεφαλές )  120 000  εκ των οποίων : πρώτο τρίμηνο : 42 000  δεύτερο τρίμηνο : 24 000  τρίτο τρίμηνο : 24 000  τέταρτο τρίμηνο : 30 000       2  3  0201 10  0201 20  0201 30  - Κρέατα ζώων του είδους των βοοειδών, νωπά ή κατεψυγμένα, με κόκαλα  - Κρέατα ζώων του είδους των βοοειδών, νωπά ή κατεψυγμένα, χωρίς κόκαλα ( σε τόνους ισοδυνάμου βάρους σφαγίου )  24 000  εκ των οποίων : πρώτο τρίμηνο : 6 000  δεύτερο τρίμηνο : 6 000  τρίτο τρίμηνο : 6 000  τέταρτο τρίμηνο : 6 000